stanford-oval/wikipedia huggingface dataset:
Southern rock

Southern rock on  rockmusiikin tyylisuunta, joka kehittyi 1960- ja 70-luvun vaihteessa Yhdysvaltojen etelävaltioissa. Tyylillisesti se on sekoitus rockia, kantrirockia, bluesia ja soulia. Myös eräät 1970-luvun alun brittiläiset rockyhtyeet, kuten esimerkiksi The Who, Free ja Led Zeppelin, ovat vaikuttaneet vahvasti tyylisuunnan syntyyn. Tyylin tunnusomaista soundia leimaavat riffipainoitteisuus ja ajoittain pitkät instrumentaaliosuudet, jotka saattavat sisältää muun muassa kahden sooloinstrumentin välistä vuoropuhelua. Southern rockin nimekkäimpiä edustajia ovat Lynyrd Skynyrd, Allman Brothers Band, The Marshall Tucker Band, The Charlie Daniels Band, Creedence Clearwater Revival, Blackfoot, The Outlaws, 38 Special, Molly Hatchet ja ZZ Top.
Nykyisin tämä tyylisuunta luetaan marginaalimusiikin joukkoon kuten muutkin juurimusiikkia edustavat suuntaukset. Lynyrd Skynyrd -yhtyettä onkin sanottu Grateful Dead -yhtyeen ohella maailman suurimmaksi kulttiyhtyeeksi. Tosin Yhdysvalloissa tällä tyylisuunnalla on edelleen vankka kannattajakuntansa. Nykyistä niin sanottua toisen polven southern rockia edustavat sellaiset yhtyeet ja artistit kuin The Black Crowes, The Georgia Satellites ja Dan Baird.
Rockin suuntauksia
Aikuisrock
Bluesrock
Brittipop
Country rock
Elektroninen rock
Folkrock
Funkrock
Garage rock
Glam rock
Goottirock
Grunge
Hard rock
Instrumentaalirock
J-rock
Katurock
Klassinen rock
Kristillinen rock
Metallimusiikki
Poprock
Post-rock
Progressiivinen rock
Psychobilly
Psykedeelinen rock
Punk
Rap rock
Rock and roll
Rockabilly
Sinfoninen rock
Soft rock
Southern rock
Space rock
Stadionrock
Suomirock
Taiderock
Vaihtoehtorock
Summer’s Gone

| ”Summer’s Gone” Sash! ft>  Tony T. |
| --- | --- | --- |

Singlen tiedot
 Albumilta: Life Changes
 Julkaistu: 18. lokakuuta 2013
 Tyylilaji: progressiivinen house
 Kesto: 03.34
 Levy-yhtiö: Tokapi Recordings
Sash!:n muut singlet
| ”The Secret” 2013 | ”Summer’s Gone” 2013 | ”Can’t Change You” 2014 |
Tony T.:n muut julkaisut
| ”Feel It In My Heart” 2013 | ”Summer’s Gone” 2013 | ”Everybody” 2013 |
Summer’s Gone on saksalaisyhtyeen Sash!:n musiikkikappale, jolla vierailee myös brittiläisräppäri Tony T. Sen julkaisi Tokapi Recordings Sash!:n Life Changes-studioalbumin ensimmäisenä singlenä 18. lokakuuta 2013. Kappaleen ovat sanoittaneet Ralf Kappmeier, Sascha Lappessen ja Thomas Alisson, joista Sash! myös tuotti sen. Kappaleen musiikkivideo julkaistiin 3. huhtikuuta 2014.
"Summer’s Gone" ei ole päässyt lainkaan listoille.
SumaiL

| SumaiL |
| --- | --- |
 SumaiL vuonna 2017.
Henkilötiedot
Koko nimi:  Sumail Hassan
Syntynyt: 13. helmikuuta 1999 (ikä 25)
Kansalaisuus:   Pakistan
Ammatti:  ammattipelaaja
Elektronisen urheilun pelaaja
Pelaajanimi:  SumaiL
Aktiivisena:  2013–
Nyk. joukkue:  NGX
Peli:  Dota 2
Mestaruudet:  The International 2015
Sumail Hassan, eli ”SumaiL” (urduksi ‏سمیل حسن‎, Sumail Hasan; s. 13. helmikuuta 1999) on pakistanilainen Dota 2 -ammattilainen. Hän on edustanut joulukuusta 2023 NGX-joukkuetta.
SumaiL on voittanut urallaan The International -turnauksen vuonna 2015 pelatessaan Evil Geniusesin joukkueessa. Häntä pidetään pelin kaikkien aikojen parhaimpina pelaajina.
Spac

Spac tarkoittaa yhtiötä, joka on perustettu yritysostoa varten. Spac tulee englannin sanoista special-purpose acquisition company eli vapaasti suomennettuna yritysostoon tarkoitettu erillisyhtiö.
Spac-yhtiöillä ei ole varsinaista liiketoimintaa, vaan niitä perustetaan toisten yhtiöiden ostamista varten pörssistä kerättävillä varoilla.
Helsingin pörssiin kesäkuussa 2021 listautunut Virala Acquisition Company oli Suomen ensimmäinen Spac-yhtiö. Suomen toinen Spac-yhtiö Lifeline SPAC I listautui Helsingin pörssiin lokakuussa 2021.
Pohjoismaiden ensimmäinen Spac-yhtiö oli Bure, joka listautui Tukholman pörssiin maaliskuussa 2021.
Spa (täsmennyssivu)

Spa tai SPA voi tarkoittaa seuraavia:
Spa, kaupunki Belgiassa
SPA, autovalmistaja
Suomen Punainen Ammattijärjestö, maanalainen ammatillinen keskusjärjestö 1931–1934
Espanjan kielen kielikoodi on SPA
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Spa”, voi hakea sivunnimihaulla, laajalla sivunnimihaulla tai tekstihaulla.
Singaporen jääkiekkomaajoukkue

| Singapore |
| --- | --- |
Liitto:  Singaporen jääkiekkoliitto
Valmentaja:   Robert Martini
Eniten otteluita:  Chew Wee (48)
Eniten maaleja:  Chew Wee (19)
Eniten pisteitä:  Chew Wee (41)
IIHF-ranking:  51. (27.5.2024)
Ensimmäinen ottelu
  Singapore 4–0 Macao  (Hongkong, Kiina; 24. maaliskuuta, 2008) 
Suurin voitto
  Singapore 13–0 Intia  (21. huhtikuuta, 2015) 
Suurin tappio
  Filippiinit 15–0 Singapore  (8. huhtikuuta, 2018) 
Singaporen jääkiekkomaajoukkue on ollut vuodesta 1996 Kansainvälisen jääkiekkoliiton IIHF:n jäsen. Maajoukkue edustaa Singaporea kansainvälisissä jääkiekko-otteluissa. Maassa oli vuonna 2022 hieman yli 300 rekisteröitynyttä miesjääkiekkoilijaa ja kaksi jäähallia. Singaporen maajoukkue nousi ensimmäistä kertaa IIHF maailmanrankingiin vuonna 2021.
Singapore  on pelannut Challenge Cup of Asia -turnauksissa vuodesta 2008 lähtien. Vuonna 2022 se otti ensimmäistä kertaa osaa maailmanmestaruuskilpailuihin, 4. divisioonassa.
Sijoituksia > Maailmanranking

2021 - 55.
2022, helmikuu - 55.
Sijoituksia > Maailmanmestaruuskilpailuissa

2021 - 4. divisioonan turnaus peruttiin koronaviruspandemian vuoksi.
2022 - 4. divisioona, 3.
2023 - 3. divisioonan B-lohko
Käännös suomeksi
Storån

| Storån |
| --- | --- |
Maanosa:  Eurooppa
Maat:  Ruotsi
Läänit:  Kalmar, Itä-Götanmaa
Maakunnat:  Småland, Itä-Götanmaa
Kunnat:  Västervik, Åtvidaberg
Vesistöalue ja valuma-alueen tietoja
Päävesistöalue:  Storånin vesistö
Pinta-ala:  522,1 km²  
Järvisyys:  12 % 
Pääuoman pituus:  54 km 
Pääuoman osuudet:  Edsån ←Storån ←Närstadån
Joen uoman kohteita
Alkulähde:  Fallsjön, Åtvidaberg
 :  58.1887°N, 16.0693°E
Laskupaikka:  Edsbruk, Västervik
 :  57.9989°N, 16.5075°E
Mittaustietoja
Lähdekorkeus:  75 m  mpy.
Laskukorkeus:  0 m
Korkeusero:  75 m
Pituus:  42 km
Kaltevuus:  1,79 m/km
Keskiylivirtaama:  11 m³/s  
Keskivirtaama:  3,4 m³/s  
Muuta
Storån tai myös Edsån on Ruotsissa Kalmarin läänissä virtaava 42 kilometriä pitkä joki, joka kuuluu Storånin vesistössä sen 54 kilometriä pitkään pääuomaan. Joen valuma-alueen pinta-ala on 522 neliökilometriä ja se laskee Itämeren pääaltaaseen Syrsanin lahdella Västervikin kunnassa.
Vesivoimaa

Pääuoma alkaa Närenin säännöstelyltä järveltä (119 m mpy.) Sen viimeisellä osuudellaan sen nimi on Edsån.
Storån Västervikin pääuomassa on 6 vesivoimalaitosta: Edsbruk, Melby, Forsa ström nedre, Forsa ström övre, Åtvidaberg ja Kvarntorp. Voimaloiden yhteisteho on 3,4 megawattia ja niiden vuosituotanto on noin 6,2 gigawattituntia.
Käännös suomeksi
Somua S-35

| SOMUA S-35 |
| --- | --- |
 Somua S-35
Valmistushistoria
Valmistusmaa:   Ranska
Tekniset tiedot
Pituus:  
– putki edessä:  5,38 m
– pelkkä runko:  5,38 m
Leveys:  2,12 m
Korkeus:  2,62 m
Taistelupaino:  19,5 t
Telaketjut:  ?
Maksiminopeus:  
– tiellä:  40 km/h
– maastossa:  20 km/h
Toimintasäde:  230 km tiellä
Pääase:  47 mm panssarivaunukanuuna
Muu aseistus:  1 x 7,5 mm konekivääri
Panssarointi:  20-55 mm
Moottori:  Somua V-8 (bensiini)
– hevosvoimat:  190 hv
– kilowattia:  140 kW
Miehistö:  3
Somua S-35 oli Ranskassa 1930-luvulla kehitetty keskiraskas panssarivaunu.
Kehitys

1930-luvulla Ranskan panssarijoukot tarvitsivat uusia panssarivaunuja. Yksi ehdotuksista oli SOMUA (Société d’Outillage Mécanique et d’Usinage d’Artillerie). Vaunussa oli 47 millimetrin tehokas tykki, 7,5 mm konekivääri ja 20-55 mm panssarointi. Lisäksi vaunussa oli radio ja kolmen hengen miehistö. Torni oli sama kuin Renault Char B1:ssä. Vaunun valmistus alkoi ennen toista maailmansotaa mutta tuotanto-ongelmien johdosta vain 400 vaunua oli valmiina ennen saksalaisten hyökkäystä, ja näistäkin vain 250 ehti rintamakäyttöön.
Taistelussa

Vaunu oli tehokas, hyvin panssaroitu ja liikkuvuudeltaan hyvä. Se oli liittoutuneiden paras panssarivaunu vuonna 1940 mutta sen suunnittelussa oli puutteita. Alustaa suojaava panssarilevy oli pultattu ja jos panssariammus osui siihen, levy halkesi ikävin seurauksin. Lisäksi johtajan piti vaunun johtamisen lisäksi toimia lataajana ja huolehtia radiosta. Tämä oli liikaa yhdelle ihmiselle ja taktiikka ei toiminut taistelussa. Saksan miehitettyä Ranskan saksalaiset ottivat haltuunsa jäljelle jääneet vaunut ja ne saivat nimen Panzerkampfwagen 35-S 739 (f). Muutamia annettiin italialaisille ja Suomessa toiminut saksalainen 211. panssaripataljoona oli myös varustettu osittain näillä vaunuilla. Paljon vaunuja oli edelleen Ranskassa kun Liittoutuneet nousivat maihin Normandiassa, missä saksalaiset käyttivät niitä Liittoutuneita vastaan. Vaunut, jotka Liittoutuneet saivat sotasaaliiksi annettiin vapaan Ranskan joukoille.
Aiheesta muualla

Kuvia tai muita tiedostoja aiheesta Somua S-35 Wikimedia Commonsissa
Suomea rakentamassa

| Suomea rakentamassa |
| --- | --- |

Ohjaaja:  Pasi Riiali Mikko Peltonen
Käsikirjoittaja:  Pasi Riiali Mikko Peltonen
Tuottaja:  Pasi Riiali
Säveltäjä:  Kaapo Huttunen
Kuvaaja:  Pasi Riiali Raimo Uunila Jukka Koskinen Kimmo Yläkäs Mikko Peltonen
Leikkaaja:  Jari Heikkinen Pasi Riiali Mikko Peltonen
Valmistustiedot
Valmistusmaa:  Suomi
Tuotantoyhtiö:  Mediatehdas Dakar
Ensi-ilta:  2010
Kesto:  70 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Suomea rakentamassa on Pasi Riialin ja Mikko Peltosen ohjaama ja käsikirjoittama suomalainen dokumenttielokuva vuodelta 2010.
Elokuvan aiheena on omakotitalon rakentaminen Suomessa. Elokuvassa seurataan omakotitalojen rakennusprosesseja sekä taloa itselleen rakentavan perheen, että niitä rakentavan yrityksen näkökulmista.
Sujit Kumar

Sujit Kumar (s. 1972) on Suvan kaupungista Fidžiltä kotoisin oleva mies, jota kasvatettiin vuosien ajan kuin hän olisi ollut kana. Pienenä poikana Kumar lukittiin kanahäkkiin ja kun hänen isänsä kuoli, siirtyi kasvatusvastuu isoisälle. Isoisä ei juurikaan käyttänyt aikaansa pojan kasvattamiseen, ja Kumar kasvoikin kanojen seassa. Sittemmin hän pakeni, mutta paikallisen sairaalan henkilökunta ei tiennyt, mitä hänelle pitäisi tehdä, joten hän eli 22 vuoden ajan pääasiassa sänkyynsä kiinni sidottuna. Vuonna 2004, kun Kumar oli 32 vuoden ikäinen, uusiseelantilainen Elizabeth Clayton löysi hänet. Pian kävi ilmi, että Kumar luuli olevansa kana: hän liikkui kanan lailla, päästeli kanoille ominaisia ääniä ja poimi maasta ruokaa kanan tavoin. Sittemmin Clayton ryhtyi huolehtimaan Kumarista, ja tämä oppi kävelemään ja puhumaan ihmisen tavoin.
Aiheesta muualla

tvnz.co.nz news: "Chicken boy" learning to be human (sisältää videon)
NBC News Man In Fiji Raised As A Chicken (Arkistoitu – Internet Archive)
Sujit Kumar
Feral children
Negatiivinen oikeus

Negatiivisella oikeudella tarkoitetaan oikeutta jostakin, kuten kidutettavaksi joutumista. Negatiivisen oikeuden vastakohta on positiivinen oikeus. Negatiivinen oikeus on etenkin filosofiassa tunnettu käsite, jossa sillä pyritään erottelemaan oikeuksien luonnetta. [lähde? ]
Skedsmon kirkko

| Skedsmon kirkko Skedsmo kirke |
| --- | --- |
 Kirkko vuonna 2008.
Sijainti:  Lillestrøm, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  noin 1180
Materiaali:  kivi
Istumapaikkoja:  560
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skedsmon kirkko (norj. Skedsmo kirke) on Lillestrømin kunnassa Akershusin läänissä Norjassa sijaitseva keskiaikainen kivinen ristikirkko. Se rakennettiin noin vuonna 1180. Alkuperäisestä kirkosta ovat kuitenkin jälkellä vain seinät. Kirkon muutostöistä 1860-luvulla vastasivat arkkitehdit Heinrich Ernst Schirmer ja Wilhelm von Hanno.
Kuvia

Alttaritaulu
Olavi Pyhää esittävä veistos
Kirkkohuone
Aiheesta muualla

Kuvia tai muita tiedostoja aiheesta Skedsmon kirkko Wikimedia Commonsissa
Negatiivinen sananvapaus

Negatiivinen sananvapaus on filosofian käsite, joka liittyy pohdiskeluihin positiivisen ja negatiivisen vapauden suhteesta. Negatiivinen vapaus tarkoittaa aina vapautta jostakin, kun taas positiivinen vapaus vapautta johonkin. Negatiivisen sananvapauden tapauksessa tämä tarkoittaa sitä, että itsensä julkituominen on vapaa sensuurista ja muista rajoitteista. Ihmisellä on oikeus olla vapaa sananvapautta rajoittavista rajoitteista ja siten oikeus julkituoda mielipiteensä sekä sanomansa ilman, että hänen sanomisistaan asetetaan aktiivisia sanktioita. Positiivinen sananvapaus taas tarkoittaa yleisesti oikeutta sananvapauteen eli mahdollisuuksia itsensä ilmaisemiseen kirjallisesti tai suullisesti.
Negatiivisen sananvapauden käsitettä on käytetty erityisesti liberalismissa. Negatiivista vapautta myös sananvapauden suhteen ovat filosofeista kannattaneet John Stuart Mill, John Locke ja John Milton.
Yleensä positiivinen ja negatiivinen sananvapaus eivät ole toisiansa pois sulkevia, vaan tarvitaan kumpaakin. Esimerkiksi negatiivista sananvapautta ei voi harjoittaa, jos ei ole olemassa itsensä julkituomiselle edellytyksiä, jotka taas positiivinen sananvapaus luo.
Sommers, af Hällström & Waldens

Kone ja Terä Oy:n konepajaa 1930-luvulla
Osakeyhtiö Sommers, af Hällström & Waldens (vuodesta 1933 Kone ja Terä Oy, yhtiöstä käytettiin myös nimeä Tampereen Konetehdas) oli suomalainen Tampereella toiminut konepajayritys, joka valmisti muun muassa laivoja ja rautatievaunuja. 1930-luvulta alkaen se tuli tunnetuksi myös polkupyörien valmistajana.
Toiminta alkaa

Yrityksen perustivat vuonna 1897 insinööri Theodor Sommers, arkkitehti Arthur af Hällström ja insinööri Elis Waldens. He avasivat heinäkuussa 1897 Hämeenkatu 10:ssä teknillisen kaupan ja konepajan. Teknillinen kauppa myi muun muassa sähkö- ja vesijohtotarvikkeita sekä polkupyöriä. Konepajassa tehtiin korjaustöitä ja sähkö- ja vesijohtoalan töitä. Yritys alkoi jo samana kesänä rakentaa uusia tiloja Tammelan kaupunginosaan Tampereen kaupungilta vuokratuille tonteille. Tammelan puistokadun 13–21:ssä sijainneet verstasrakennukset ja valimo sekä konepaja valmistuivat vuonna 1898.
Toiminimenä aloittanut yritys muutettiin joulukuussa 1898 Osakeyhtiö Sommers, af Hällström ja Waldens -nimiseksi osakeyhtiöksi. Se tunnettiin kuitenkin yleisesti Tampereen konetehtaan nimellä. Uusi yhtiö sai heti paljon tilauksia, mutta vuonna 1898 se koki myös joukon vastoinkäymisiä kun Harvaluodon sahan koneiston ja Lahtis-siipirataslaivan epäonniset korjausurakat tuottivat yhtiölle suuret lisäkulut.
Yhtiön teknillinen kauppa lopetettiin 1899 ja jatkossa se keskittyi konepajatoimintaan. Samana vuonna yhtiö aloitti myös höyrylaivojen rakentamisen, ensimmäisenä valmistui keväällä 1899 höyrylaiva Alli. Yhtiötä uhkasi 1900-luvun alussa taloudellisen laskukauden aikana toiminnan lopettaminen, mutta se saattoi jatkaa toimintaansa yhtiön tilintarkastajana toimineen pankinjohtaja Nils Idmanin järjestämän 20 000 markan lisäpääoman turvin.
Yhtiö laajentaa toimintaansa laivanrakennukseen ja rautatievaunujen valmistukseen

Yhtiön asema parani kun vuosina 1904–1905 käyty Venäjän-Japanin sota tuotti tilauksia Venäjän armeijalta. Laivanrakennuspuolella yhtiö sai 1904 rakentamastaan matkustajahöyrylaiva Pohjolasta sopimuksen perusteella ylimääräistä hintaa 7 000 markkaa sen jälkeen, kun laiva todettiin koeajossa nopeammaksi kuin mitä oli alun perin sovittu.
Vuonna 1900 aloitettiin myös rautatievaunujen valmistaminen Valtion rautateille ja sitä varten Tammelaan rakennettiin tiilinen vaunuverstas, jolle oli raideyhteys Tampereen ratapihalta. Vaunutilausten määrä saattoi kuitenkin vaihdella jyrkästi eri vuosina ja lisäksi kova kilpailu eri vaununvalmistajien välillä pudotti voitot minimiin. Rautatievaunuja valmistaneet suomalaiset yritykset tekivätkin vuonna 1905 sopimuksen, jolla ne jakoivat valmistuskiintiöt keskenään. Sommers, af Hällström & Waldensin osuudeksi tuli 70 vaunua vuodessa.
Vuoden 1905 suurlakon jälkeen Sommers, af Hällström & Waldensin konepajalla oli muutamia lakkoja; vuonna 1907 puutyöntekijät olivat lakossa ja huhti-toukokuulla 1908 oli lähes koko Suomen metalliteollisuuden kattanut lakko ja työnantajien työsulku. Vuonna 1911 yhtiö joutui vaikeuksiin sen johtokunnan puheenjohtajana toimineen pankinjohtaja Nils Idmanin kavallusjutun takia. Idman oli saanut oikeuden ottaa lyhytaikaisia lainoja yhtiön varoista ja hänen tehtyään konkurssin selvisi, että Idman oli ottanut kaksi haltijavelkakirjaa yhtiön omaisuutta vastaan. Näiden velkojen maksu vei yhtiön vararahastot, kertyneet voiton ja vielä osan osakepääomaakin. Yhtiön toiminta saattoi kuitenkin jatkua, kun se sai pankeilta lainaa yhtiön etuoikeutettuja osakkeita vastaan.
Maailmansota tuo suuret sotatarviketilaukset

Ensimmäisen maailmansodan puhkeaminen vuonna 1914 aiheutti aluksi Sommers, af Hällström & Waldensin konepajalla tilausten peruuttamisia ja työviikon lyhentämisen nelipäiväiseksi. Pian kuitenkin Venäjän armeijan tekemät suuret sotatarviketilaukset muuttivat tilanteen niin, että vuodet 1915 ja 1916 olivat yhtiön historian menestyksekkäimmät. Yhtiön Venäjän-vienti kasvoi 50 prosenttia sen toimittaessa pommisorveja, sahoja ja sahanteriä Venäjän armeijan käyttöön. Yhtiö pystyi ostamaan pankeilta takaisin Idmanin jutun yhteydessä luovuttamansa osakkeet ja vuonna 1916 se osti myös tehdasrakennustensa vuokratontit Tampereen kaupungilta.
Venäjän maaliskuun 1917 vallankumous lopetti sotatarviketilaukset ja sen jälkeen Sommers, af Hällström & Waldens joutui tuotannonsupistuksiin ja irtisanomisiin. Suomen sisällissota ei pysäyttänyt yhtiön konepajan toimintaa pitkäksi aikaa, sillä Tammelan tehdasrakennukset kärsivät vain pieniä vaurioita Tampereen taistelun aikana.
Laivojen rakentaminen päättyy

Vuonna 1925 valmistui matkustaja-alus Hämeenlinna, joka oli viimeinen Sommers, af Hällström & Waldensin tekemä laiva. Yhtiö luopui Naistenlahdessa sijainneesta telakastaan ja purki siellä olleet varastorakennukset. Myös rautatievaunujen valmistaminen päättyi vuonna 1916, sillä Valtion rautatiet hankki sen jälkeen vaununsa omalta Pasilan konepajaltaan.
Vuonna 1927 Sommers, af Hällström & Waldensin tuotanto oli pysähdyksissä seitsemän kuukautta kestäneen metallialan työsulun takia toukokuulta joulukuulle. Vuoden 1929 syksyllä yhtiön 1914–1915 rakentama matkustajalaiva Kuru kaatui myrskyssä Näsijärvellä. Yhtiö todettiin seuranneessa oikeudenkäynnissä syyttömäksi tapaukseen, sillä Kuru-laivan kansirakenteita oli myöhemmin lisätty vastoin laivan alkuperäisen suunnittelijan insinööri John Grönblomin varoituksia. Kuru oli suurin Sommers, af Hällström & Waldensin rakentamista laivoista.
Polkupyörien valmistajaksi

Vuonna 1929 alkanut talouslama johti muutoksiin yhtiön toiminnassa. Sahakoneistojen tilaukset vähenivät, kun sahateollisuuden tuotanto aleni ja rakennustoiminta hiljeni. Sama tilanne oli myös maatalouskoneiden valmistuksessa. Sommers, af Hällström & Waldens vähensi työntekijöitä ja lyhensi työviikkoa niin, että vuonna 1930 yhtiön työntekijöiden määrä oli alentunut 150:stä 36:een. Yhtiö alkoi etsiä uusia tuotteita ja kokeili aluksi vuosina 1931–1933 autonkorien valmistusta. Tämä tuotanto täytyi kuitenkin lopettaa kannattamattomana.
Yhtiö alkoi nyt keskittyä polkupyörien valmistamiseen, joka aloitettiin 1933. Pyöränrunkoja tehtiin vuonna 1935 jo miltei 10 000 kappaletta ja seuraavana vuonna valmistuneeseen lisärakennukseen tuli tilat polkupyöräosastolle. Tässä yhteydessä myös yhtiön nimi muutettiin Kone ja Terä Oy:ksi, joskin vanhaan nimeen viitattiin edelleen kaikissa yhtiön painotuotteissa. Kone ja Terä valmisti Jaguar-, Tammer- ja Peto-merkkisiä polkupyöriä. Yhtiön työntekijämäärä nousi 1930-luvun lopulla jo 275:een.
Kone ja Terän entinen vaunuverstas tuhoutui tulipalossa 28. tammikuuta 1938 niin, että vain rakennuksen ulkoseinät säilyivät. 60 metriä pitkässä vaunuverstaassa oli aiemmin rakennettu rautatievaunuja. Rakennuksessa oli viimeksi valmistettu polkupyörien vanteita ja siellä sijaitsi myös raaka-ainevarasto ja osa valmiiden polkupyörien varastosta. Rakennuksen mukana paloi 600 valmista polkupyörää. Palon jälkeen korjattu rakennus vuokrattiin sitten huoltoasemaksi Gulf Oil Co oy:n käyttöön ja yhtiö hankki lisätilaa jatkamalla uutta, vuonna 1936 valmistunutta tehdasrakennustaan. Vähän ennen toisen maailmansodan alkua Kone ja Terän polkupyörien kysyntä romahti, kun ulkomailta alettiin tuottaa halvempia pyöriä. Suomen armeijan tekemät varastoon jääneiden polkupyörien ostot sekä polkupyörätilaukset auttoivat kuitenkin tässä tilanteessa.
Sotavuodet

Talvisodan alettua Kone ja Terän koneosasto siirrettiin lähes kokonaan Tampereelta Oriveden rautatieaseman lähellä sijainneen Ensi Oy:n kenkätehtaan tiloihin. Orivedellä aloitettiin sitten ammusten valmistus ja Tampereella jatkettiin lähinnä polkupyörien valmistusta puolustusvoimille. Jatkosodan aikana Kone ja Terä valmisti Tammelan tiloissa tykistön ammuksia sekä myös edelleen polkupyöriä armeijan käyttöön. Yhtiön toimitiloja laajennettiin edelleen 1942 ja 1944.
Sotakorvaukset ja toiminnan hiipuminen

Sodan jälkeen Kone ja Terä keskittyi aluksi sotakorvaustöihin vuodesta 1945 alkaen. Yhtiö valmisti kehäsahakoneita, kuljettimia ja sahanteriä. Myös polkupyörien valmistusta jatkettiin (merkkeinä olivat Tammer, Peto, Ilves ja Jaguar) ja lisäksi valmistettiin Pantteri-nimistä mopedia. Kone ja Terä Oy:n palveluksessa oli vuonna 1955 yli 400 työntekijää. Vuonna 1963 yhtiön suurin omistaja oli teollisuusneuvos Sulo Sinivuoren (1906–1967) johtama, Suolahdessa toiminut Konepaja Mikro Oy. Kilpailun kiristyminen alkoi kuitenkin tuottaa yhtiölle ongelmia ja sen toiminta päättyi konkurssiin vuonna 1967. Viimeiset työntekijät poistuivat tehtaalta 22. maaliskuuta 1967. Tehdasrakennukset on sittemmin purettu.
Summerland (kirja)

| Kesämaa> Summerland |
| --- | --- |

Alkuperäisteos
Kirjailija:  Hannu Rajaniemi
Kieli:  englanti
Suomennos
Kustantaja:  Gummerus
Sivumäärä:  320
ISBN:  9789512097425
Löydä lisää kirjojaKirjallisuuden teemasivulta
Summerland on Hannu Rajaniemen vakoiluaiheinen jännityskirja. Kirja on ilmestynyt suomeksi elokuussa 2018 nimellä Kesämaa.
Tausta

Vuonna 1938 kuolemanjälkeisen elämän löytymisen jälkeen Brittiläinen imperiumi on laajentanut otettaan Kesämaahan, joka on äskettäin kuolleiden metropoli. Mutta myös Neuvostoliitolla on vakoilijansa Kesämaassa.
Somaliantasku

| Somaliantasku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Kivitaskut Oenanthe
Laji::  phillipsi
Kaksiosainen nimi
 Oenanthe phillipsi  (Shelley, 1885) 
Katso myös
   Somaliantasku Wikispeciesissä   Somaliantasku Commonsissa 
Infobox OKNimi-testi OKIUCN-testi OK: 
Somaliantasku (Oenanthe phillipsi) on itäafrikkalainen sieppojen heimoon kuuluva varpuslintu.
Koko ja ulkonäkö

Somaliantaskun rinta, kurkku ja posket ovat mustat, selkä harmaa, vatsapuoli, silmäkulmajuova sekä pyrstön tyvipuoli ovat valkoiset. Pyrstössä on tyypillinen Oenanthe-lajin mustavalkoinen T-kuvio.
Esiintyminen

Somaliantasku elää Somaliassa ja Etiopiassa noin 470 000 neliökilometrin laajuisella alueella.
Elinympäristö

Avoimet kuivat savannit ja muut lyhytkortiset kuivat avomaat.
Ravinto

Somaliantasku syö pääasiassa hyönteisiä.
Stephen Wiltshire

Stephen Wiltshire sai MBE-kunniamerkin työstään taiteen alalla.
Stephen Wiltshire (s. 24. huhtikuuta 1974 Lontoo, Englanti) on arkkitehtuuriin erikoistunut taiteilija, joka on diagnosoitu autistiksi. Wiltshire syntyi Lontoossa, mutta hänen vanhempansa ovat Karibialta. Hänellä on erikoinen kyky piirtää kaupunkimaisemia vain lyhyen kertakatselun jälkeen. Hän on savant, yksi noin sadasta erityislahjakkaasta autistista.